sagorsarker/bangla-wikipedia huggingface dataset:
গাং গুতুম

গাং গুতুম বা সিকিম গুতুম (বৈজ্ঞানিক নাম: "Schistura sikmaiensis") (ইংরেজি: River Loach) হচ্ছে Nemacheilidae পরিবারের "Schistura" গণের একটি স্বাদুপানির মাছ।
এই প্রজাতির মাছ বাংলাদেশ, ভারত, চীন, এবং মায়ানমারে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
ব্যক্তিস্বাধীনতা

ব্যক্তিস্বাধীনতা ( বা Individual Freedom) হল ব্যক্তিগত অধিকার ও মত প্রকাশের স্বাধীনতা। এটি সরকার সাধারণত নির্ধারিত প্রক্রিয়া ব্যতীত আইন বা বিচারিক প্রক্রিয়া প্রয়োগ করে খর্ব করতে পারে না। যদিও ব্যক্তিস্বাধীনতার ব্যাপ্তি রাষ্ট্রভেদে ভিন্ন হতে পারে, তবু মোটামুটি যে জিনিসগুলো ব্যক্তিস্বাধীনতার মধ্যে পড়ে সেগুলো হল, নির্যাতন থেকে বাঁচার অধিকার, বাস্তুচ্যুত হওয়া থেকে বাঁচার অধিকার, আত্মপক্ষ সমর্থনের অধিকার, সংবাদ মাধ্যমের সহায়তা পাওয়ার অধিকার, ধর্ম পালনের অধিকার, মত প্রকাশের অধিকার, গণতান্ত্রিক অধিকার, নিরাপত্তার ও স্বাধীনতার অধিকার, নিজস্ব গোপনীয়তা রক্ষা করতে পারার অধিকার, আইনের অধিকার, নিরপেক্ষ আদালতে বিচার পাবার অধিকার, এবং জীবন বাঁচানোর অধিকার। ব্যক্তিস্বাধীনতার মধ্যে আরও আছে সম্পত্তির মালিকানার অধিকার ও আত্নরক্ষার অধিকার এবং শরীরের ব্যক্তিগত শুদ্ধতার অধিকার। ইতিবাচক ও নেতিবাচক স্বাধীনতা ও অধিকারের উপর ভিত্তি করে ব্যক্তিস্বাধীনতা ও অন্যান্য বিভিন্ন ধরনের স্বাধীনতার মধ্যে কিছু মৌলিক পার্থক্য আছে।
অনেক সমসাময়িক রাষ্ট্রে ব্যক্তিস্বাধীনতা রক্ষার জন্য সংবিধানে অনুচ্ছেদ, অধিকার সংক্রান্ত বিল ও এরকম বিভিন্ন সাংবিধানিক নথি রয়েছে। অন্য অনেক রাষ্ট্রে অন্যান্য বিবিধ সমন্বয় স্বাক্ষর ও চুক্তির মাধ্যমে এসংক্রান্ত নীতিমালা ও কার্যপ্রণালী প্রয়োগ করে, যেমন ‘ইউরোপিয়ান কনভেনশন অন হিউম্যান রাইটস’ আর ‘ইন্টারন্যাশনাল কভেনেন্ট অন সিভিল এন্ড পলিটিকাল রাইটস’।
ব্যক্তিস্বাধীনতার কিছু অংশের চর্চা নিয়ে কিছু বিতর্ক রয়েছে, যেহেতু সেগুলি অন্য আরও কিছু অধিকার সংশ্লিষ্ট বিষয়ের সাথে জড়িত। এমন উদাহরণের মধ্যে রয়েছে প্রপার্টি রাইট, প্রজনন অধিকার, সিভিল মেরেজ ইত্যাদি। ভিকটিমবিহীন অপরাধের ক্ষেত্রে ব্যক্তিস্বাধীনতার প্রক্রিয়াগুলোর ব্যতিক্রম ঘটে, আরও একটি ক্ষেত্রে ব্যক্তিস্বাধীনতার প্রশ্নবিদ্ধ স্বরূপ দেখা যায়, যুদ্ধকালীন ও জরুরি অবস্থায় কোথায় কি অবস্থায় প্রক্রিয়া চলমান তার উপর ভিত্তি করে ব্যক্তিস্বাধীনতা বিবর্তিত হয়। 
ব্যক্তিস্বাধীনতার সাধারণ বিষয়গুলো এসেছে ১২১৫ সালের ১৫ জুন সম্পাদিত ম্যাগনা কার্টা চুক্তি থেকে, এটি ইংরেজ আইন সংশ্লিষ্ট ও সাংবিধানিক ইতিহাসের এক অতি গুরুত্বপূর্ণ অংশ।
ব্যক্তিস্বাধীনতা সকল মানুষের জন্মগত অধিকার যা নিশ্চিত করা একটা রাষ্ট্রের অপরিহার্য দায়িত্ব।
বিভানী বালিচাটা

বিভানী বালিচাটা (বৈজ্ঞানিক নাম: "Schistura beavani") (ইংরেজি: Creek loach) হচ্ছে Nemacheilidae পরিবারের "Schistura" গণের একটি স্বাদুপানির মাছ।
এই প্রজাতির মাছ বাংলাদেশ, ভারত এবং নেপালে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
করিকা বালিচাটা

করিকা বালিচাটা (বৈজ্ঞানিক নাম: " Schistura corica") (ইংরেজি: corica loach) হচ্ছে Nemacheilidae পরিবারের "Nemacheilus" গণের একটি স্বাদুপানির মাছ।
এই প্রজাতির মাছ বাংলাদেশ, ভারত, পাকিস্তান এবং নেপালে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
স্যভন খোরকা

স্যভন খোরকা (বৈজ্ঞানিক নাম: "Schistura savona") (ইংরেজি: savona loach) হচ্ছে Nemacheilidae পরিবারের "Schistura" গণের একটি স্বাদুপানির মাছ।
এই প্রজাতির মাছ বাংলাদেশ, ভারত এবং নেপালে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত।
মানববৈশিষ্ট্য পরিমাপবিদ্যা

মানব বৈশিষ্ট্য পরিমাপবিদ্যা বা বায়োমেট্রিক্স () বলতে মানব-সম্পর্কিত পরিসংখ্যান বোঝায়। বায়োমেট্রিক্স সনাক্তকরণ (অথবা বাস্তবসম্মত সনাক্তকরণ) কম্পিউটার বিজ্ঞানে বহুল ব্যবহৃত একপ্রকার সনাক্তকরণ প্রথা। একদল লোকের উপর নজরদারী চালাতে এটি ব্যবহার করা যায়।
বায়োমেট্রিক সনাক্তকারী কিছু বিশেষ বৈশিষ্ট্য দ্বারা কোন ব্যক্তিকে চিহ্নিত করে। বায়োমেট্রিক সনাক্তকারীর শারীরিক এবং আচরণগত বৈশিষ্ট্য দ্বারা ভাগ করা হয়। শারীরিক বৈশিষ্ট্য শরীরের গঠন এর সাথে সম্পর্কিত। উদাহরণস্বরূপ আঙ্গুলের ছাপ, হাতের তালুর শিরা, মুখমণ্ডল, ডিএনএ, হাতের তালুর ছাপ, হাতের জ্যামিতিক আকৃতি, আইরিশ, রেটিনা,গন্ধ এছাড়া আরো অনেক কিছু। আচরণগত বৈশিষ্ট্য, ব্যক্তির আচরণ বিধি এর সাথে সম্পর্কিত,যার মধ্যে আছে টাইপিং ছন্দ, হাঁটার ধরন এবং গলার স্বর। কিছু গবেষক বায়োমেট্রিক্স- এর আরেক নাম দিয়েছেন "বিহেভিয়ার মেট্রিক্স" বা "মানব-আচরণ পরিমাপবিদ্যা"। 
মানুষের শরীরের বিভিন্ন অঙ্গ-প্রত্যঙ্গের গঠন বা আচরণগত বৈশিষ্ট্যের উপর ভিত্তি করে কোনো নির্দিষ্ট ব্যক্তিকে শনাক্ত করার পদ্ধতিই বায়োমেট্রিক্স। 
অনেক প্রবেশাধিকার সংরক্ষিত প্রতিষ্ঠান অথবা টোকেন ভিত্তিক সনাক্তকরণ ব্যবস্থায়, যেমনঃ যানবাহন চালকের অনুমতি বা লাইসেন্স অথবা পাসপোর্ট, জ্ঞানভিত্তিক সনাক্তকরণ ব্যবস্থা যেমন, শব্দচাবি (পাসওয়ার্ড) অথবা ব্যক্তিগত সনাক্তকরণ সংখ্যা। যেহেতু বায়োমেট্রিক সনাক্তকারীরা একে অপরের থেকে আলাদা, তারা টোকেন এবং জ্ঞানভিত্তিক উপায় থেকে বেশি কার্যকর শনাক্তকরণের ক্ষেত্রে;তাছারা বায়োমেট্রিক সনাক্তকারী সমূহ তথ্যের গোপনীয়তা রক্ষার ব্যাপারে সচেতন হতে সহায়তা করে।
গোশত

গোশত নরম মাংসকে বোঝায়, যা দীর্ঘ সময় ধরে রান্না করা হয় এবং এটি ভারতীয় উপমহাদেশ, মধ্য এশিয়া, মধ্য প্রাচ্যের বেশ কয়েকটি রন্ধনশৈলীতে রন্ধনের উপাদান হিসাবে ব্যবহৃত হয়। শব্দটির উদ্ভব হয় ফার্সি শব্দ গোশত থেকে যার অর্থ "মাংস", বিশেষত ছাগলের মাংস।
ভারতে, বেশিরভাগ গোশতজাতীয় খাবারের মধ্যে ছাগলের মাংস থাকে। ভারতে, "মটন" শব্দটি ইংরেজিভাষী বিশ্বের অন্য অন্যান্য দেশের মত একটি বড় ভেড়ার মাংসকে না বুঝিয়ে, তার পরিবর্তে ছাগলের মাংসকে বোঝায়। যখন ভারতীয় খাদ্যগুলোকে পশ্চিমা খাদ্য হিসেবে অভিযোজন করা হয়, তখন মেষশাবকের মাংস প্রায়শই অভিযোজনে ব্যবহৃত হয়। ফলে এটি একটি সাধারণ ভুল ধারণা তৈরি করেছে যে "গোশত" মানে "মেষশাবক"। 
জনপ্রিয় ভারতীয় উপমহাদেশের খাবার বিরিয়ানি ও সেইসাথে আফগানি বিরিয়ানির একটি প্রাথমিক উপাদান হল গোশত।
এগুলির মধ্যে রয়েছে:
উত্তরগ্রাম ইউনিয়ন

উত্তরগ্রাম ইউনিয়ন বাংলাদেশের রাজশাহী বিভাগের নওগাঁ জেলার মহাদেবপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৭৩.৩৬.৯৬।
মহাদেবপুর উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৭৪৪৪ একর বা ৩০.১৩ বর্গকিলোমিটার। এর উত্তরে মহাদেবপুর-নওগাঁর প্রধান পাকা সড়ক, পূর্বে ভীমপুর ইউনিয়ন, দক্ষিণে সফাপুর ইউনিয়ন এবং পশ্চিমে আত্রাই নদী অবস্থিত।
উত্তরগ্রাম ইউনিয়ন ১৩ মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী উত্তরগ্রাম ইউনিয়নের মোট জনসংখ্যা ছিল ২৯,২৩৯ জন, যারা ৭৬৩৪ টি পরিবার বসবাস করে, যার মধ্যে পুরুষ হল ১৪৬১৫ জন এবং নারী হল ১৪৬২৪ জন।
উত্তরগ্রাম ইউনিয়নে ২টি কলেজ, ২টি দাখিল মাদ্রাসা , ৭টি এবতেদায়ী মাদরাসা, ১০টি মাধ্যমিক স্কুল , ১৪টি নিম্ন মাধ্যমিক স্কুল, ১০টি সরকারী প্রাথমিক বিদ্যালয় রয়েছে। এখানকার গড় সাক্ষরতার হার ৭৩.৮%। তার মধ্যে নারী শিক্ষার হার ৫৪.৩% এবং পুরুষ শিক্ষার হার ৬২.৪%।
উত্তরগ্রাম ইউনিয়নের অর্থনীতি মূলত কৃষি নির্ভর।
মার্কিন যুক্তরাষ্ট্রের আমদানি বনাম রপ্তানির তুলনা

তুলনামূলক তালিকাটি হচ্ছে ২০১৫ সালে "মার্কিন যুক্তরাষ্ট্রের আমদানি ও রপ্তানির পার্থক্যের পরিমাণ"।($বিলিয়ন ডলার)
]
বিজয়া দারি

বিজয়া দারি (বৈজ্ঞানিক নাম: "Schistura scaturigina") (ইংরেজি: Victory loach) হচ্ছে Nemacheilidae পরিবারের "Schistura" গণের একটি স্বাদুপানির মাছ।
এই প্রজাতির মাছ বাংলাদেশ, ভারত, ভুটান এবং নেপালে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনো হুমকির সম্মুখীন নয়।
ফুটকি রাণী

ফুটকি রাণী বা জোড়া দাগী বা বেতাঙ্গী (বৈজ্ঞানিক নাম: "Botia dayi") (ইংরেজি: Hora Loach) হচ্ছে Cobitidae পরিবারের "Botia" গণের একটি স্বাদুপানির মাছ।
এই প্রজাতির মাছ বাংলাদেশ, ভারত এবং পাকিস্তানে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
জালি রাণী

জালি রাণী বা পুতুল বা বেটী (বৈজ্ঞানিক নাম: "Botia lohachata") (ইংরেজি: Y- Loach) হচ্ছে Cobitidae পরিবারের "Botia" গণের একটি স্বাদুপানির মাছ।
এই প্রজাতির মাছ বাংলাদেশ, ভারত, পাকিস্তান এবং নেপালে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত।
গৌরী ধর্মপাল

গৌরী ধর্মপাল (বিবাহপূর্ব চৌধুরী) (১৯৩১—২০১৪) একজন সংস্কৃতের পণ্ডিত, লেখিকা এবং কলকাতা বিশ্ববিদ্যালয়ের লেডি ব্র্যাবোর্ন কলেজের সংস্কৃত বিভাগের প্রাক্তন প্রধান ছিলেন। ২০১০ সালে ভারতের রাষ্ট্রপতির কাছ থেকে উনি সম্মান শংসাপত্র পান। তার লেখা কয়েকটি বই হল "ঘোড়া যায়", "চোদ্দো পিদিম", "আশ্চর্য কৌটো", "কালো মানিক" ইত্যাদি।
তিনি ১৯৫১ সালে কলকাতার বিখ্যাত স্কটিশ চার্চ কলেজ থেকে স্নাতক সম্পন্ন করেন এবং পরবর্তীতে স্নাতকোত্তর অধ্যয়নের জন্য কলকাতা বিশ্ববিদ্যালয় থেকে ঈশান বৃত্তি লাভ করেন। তিনি লন্ডন বিশ্ববিদ্যালয়ের স্কুল অফ ওরিয়েন্টাল অ্যান্ড আফ্রিকান স্টাডিজ এবং লন্ডনের ব্রিটিশ মিউজিয়ামে গবেষণায় অংশগ্রহণ করেন। তিনি একজন ঔপন্যাসিক, প্রাবন্ধিক, ভারতবিজ্ঞানী এবং পাশাপাশি শিশুদের বইয়ের গল্পকারও ছিলেন।
আধুনিক পৌত্তলিকতা

আধুনিক পৌত্তলিকতা হচ্ছে একটি ধর্মীয় আন্দোলন যা প্রাক-আধুনিক ইউরোপের বিভিন্ন ঐতিহাসিক পৌত্তলিক বিশ্বাস দ্বারা প্রভাবিত অথবা অনুপ্রাণিত। এটি সমসাময়িক পৌত্তলিকতা এবং নব্য পৌত্তলিকতা হিসেবেও পরিচিত। যদিও অনেক সাদৃশ্য দেখা যায়, তবুও আধুনিক পৌত্তলিক ধর্মীয় আন্দোলনগুলো অনেকটা বিচ্যুত এবং তারা পূর্বের বা বর্তমান কোন বিশ্বাস, রীতি অথবা গ্রন্থকে পুরোপুরি অনুসরণ করে না। এই অদ্ভুত বিষয় নিয়ে একাডেমিক গবেষণা করা হলে অধিকাংশ ক্ষেত্রে অনেকে বিষয়টিকে বিভিন্ন ধর্মের সমন্বিত আন্দোলন হিসেবে উপস্থাপন করেছে, যেখানে কিছু সংখ্যক বরঞ্চ এটিকে একটি স্বতন্ত্র ধর্ম আন্দোলন বলেছেন যার মধ্যে অনেকগুলো পৌত্তলিক ধর্ম একত্রে স্থান পেয়েছে। নব্য পৌত্তলিক হিসেবে বিবেচিত অনেকেই নিজেকে পৌত্তলিক বলে দাবি করেন না।
মুলাঁ রুজ!

মুলাঁ রুজ! (বাংলা: লাল মিল) ব্যাজ লুরমান পরিচালিত ও প্রযোজিত ২০০১ সালের মার্কিন সঙ্গীতধর্মী চলচ্চিত্র। ব্যাজ লুরমান ও ক্রেইগ পিয়ার্স যৌথভাবে ছবিটির চিত্রনাট্য রচনা করেছেন। এতে অভিনয় করেছেন নিকোল কিডম্যান, ইউয়ান মাকগ্রেগার, জন লেগুইজামু, জিম ব্রডবেন্ট প্রমুখ।
২০০১ সালের ১১ মে কান চলচ্চিত্র উৎসব-এ চলচ্চিত্রটির উদ্বোধনী প্রদর্শনী হয় এবং পরে ২৪ মে অস্ট্রেলিয়া ও ১ জুন যুক্তরাষ্ট্রে মুক্তি পায়। ৭৪তম একাডেমি পুরস্কার আয়োজনে ছবিটি শ্রেষ্ঠ চলচ্চিত্রসহ আটটি বিভাগে মনোনয়ন লাভ করে এবং শ্রেষ্ঠ শিল্প নির্দেশনা ও শ্রেষ্ঠ পোশাক পরিকল্পনা বিভাগে পুরস্কার লাভ করে। ডিজনির বিউটি অ্যান্ড দ্য বিস্ট (১৯৯১) চলচ্চিত্রের দশ বছর পর এটি প্রথম সঙ্গীতধর্মী চলচ্চিত্র, যা একাডেমি পুরস্কারে শ্রেষ্ঠ চলচ্চিত্রের মনোনয়ন লাভ করে। এছাড়া চলচ্চিত্রটি গোল্ডেন গ্লোব পুরস্কারে ছয়টি বিভাগে মনোনয়ন লাভ করে এবং সেরা সঙ্গীতধর্মী বা কমেডি চলচ্চিত্র, সেরা সঙ্গীতধর্মী বা কমেডি চলচ্চিত্রের অভিনেত্রী ও সেরা মৌলিক সুর বিভাগে পুরস্কার লাভ করে এবং বাফটা পুরস্কার-এ ১২টি বিভাগে মনোনয়ন লাভ করে ও ৩টি বিভাগে পুরস্কার লাভ করে।
লিওনার্দো ডিক্যাপ্রিও ক্রিস্টিন চরিত্রের জন্য অডিশন দিয়েছিলেন। তিনি ইতিপূর্বে ব্যাজ লুরমান পরিচালিত "রোমিও + জুলিয়েট" চলচ্চিত্রে অভিনয় করেছিলেন। কিন্তু ল্যুরমন এই চরিত্রের জন্য আরও অল্পবয়সী অভিনেতা চান এবং ইউয়ান মাকগ্রেগরকে নির্বাচন করার পূর্বে হিথ লেজার ও জেক ইলেনহলদের এই চরিত্রে নেওয়ার ব্যাপারে চিন্তা করেন।
চলচ্চিত্রটি সীমিত মুক্তি পাওয়ার পর প্রথম সপ্তাহে $১৬৭,৫৪০ আয় করে এবং সারাদেশে মুক্তি পাওয়ার পর প্রথম সপ্তাহে $১৩,৭১৮,৩০৬ আয় করে। যুক্তরাষ্ট্র ও কানাডা থেকে ছবিটি $৫৭,৩৮৬,৬০৭ ও এর বাইরে $১২১,৮২৬,৮২৭ আয় করে এবং বিশ্বব্যাপী $১৭৯.২ মিলিয়ন আয় করে।
"মুলাঁ রুজ!" চলচ্চিত্রটি ইতিবাচক সমালোচনা লাভ করে। পর্যালোচনাভিত্তিক ওয়েবসাইট মেটাক্রিটিক-এ ৩৫টি পর্যালচনার ভিত্তিতে ছবিটির রেটিং স্কোর ৬৬%, যা মূলত ছবিটির অনুকূল পর্যালোচনা নির্দেশ করে। রটেন টম্যাটোস-এ ১৯৩টি পর্যালোচনার ভিত্তিতে ৭.১/১০ গড়ে ছবিটির রেটিং ৭৬% এবং এতে বলা হয়েছে পছন্দ হোক বা অপছন্দ, মুলাঁ রুজ! ছবিটিতে স্টাইল রয়েছে। ২০০১ সালে দর্শক জরিপে সেরা চলচ্চিত্রের তালিকায় ছবিটি প্রথম স্থান অধিকার করে।
হলুদ জেজেবেল

হলুদ জেজেবেল(বৈজ্ঞানিক নাম: "Delias agostina(Hewitson)") এক প্রজাতির মাঝারি আকারের প্রজাপতি, যাদের মুল শরীর আর ডানা রেশমি সাদা এবং হলুদ বর্ণ যুক্ত। এরা ‘পিয়েরিডি’ পরিবার এবং 'পিয়েরিনি' উপগোত্রের সদস্য।
প্রসারিত অবস্থায় হলুদ জেজেবেল এর ডানার আকার ৬৫-৭৮ মিলিমিটার দৈর্ঘ্যের হয়।
ভারতে প্রাপ্ত হলুদ জেজেবেল এর উপপ্রজাতি হল- 
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিপৃষ্ঠের মূল রঙ সাদা। সামনের ডানার কোস্টাল প্রান্তরেখাটি সংকীর্ণ কালো। শীর্ষভাগ থেকে টার্মেন এর মধ্যভাগ অবধি অংশ চওড়া কালো যা ক্রমশ সংকীর্ণ হয়ে টার্মেনের মধ্যভাগ অবধি বিস্তৃত এই কালো অংশে বিভিন্ন আকারের একসারি সাদা ছোপ বিদ্যমান।
পিছনের ডানার টার্মেন অংশে কয়েকটি ক্রমিক অস্পষ্ট ক্ষুদ্র কালো ছোপ চোখে পড়ে।
সামনের ডানা খুব ঘন ভাবে কালো আঁশে ছাওয়া; শিরাগুলি চওড়া কালো এবং প্রান্তিক একসারি অস্পষ্ট কালো ছোপযুক্ত।
স্ত্রী এবং পুরুষ উভয় নমুনাতে পিছনের ডানার নিম্নতল হলুদ। পুরুষ নমুনায়, পিছনের ডানায় সাদা বিভিন্ন আকারের ছোপযুক্ত একটি চওড়া কালো সীমারেখা। স্ত্রী নমুনায় পিছনের ডানার রঙ কালচে হলুদ থেকে ফ্যাকাশে হলুদ পর্যন্ত হয় এবং বর্হিপ্রান্তরেখা কালচে।
এই প্রজাতির প্রজাপতি "Dendrophthoe" spp. জাতীয় উদ্ভিদের পাতায় ডিম পাড়ে।
বর্মি পুঁইয়া

বর্মি পুঁইয়া (বৈজ্ঞানিক নাম: "Lepidocephalichthys berdmorei"; ইংরেজি: Burmese loach) হচ্ছে Cobitidae পরিবারের "Lepidocephalichthys" গণের একটি স্বাদুপানির মাছ।
বর্মি পুঁইয়ার দৈর্ঘ্যে ১৫ সেমি পর্যন্ত হয় তবে বেশিরভাগটি প্রায় ১০ সেন্টিমিটার। এদের রং সোনার, কালো এবং ধূসর বর্ণের ও বিন্দু দ্বারা আবৃত হয়। এছাড়া মাছের বয়স অনুসারে প্রচুর পরিবর্তিত হয়। মাছ বড় হওয়ার সাথে সাথে ধূসর বিন্দুগুলি উজ্জ্বল হতে থাকে।
এই প্রজাতির মাছ বাংলাদেশ, ভারত, চীন এবং মায়ানমারে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
অনন্ডলের পুঁইয়া

অনন্ডলের পুঁইয়া (বৈজ্ঞানিক নাম: "Lepidocephalichthys annandalei", ইংরেজি: annandale loach) হচ্ছে Cobitidae পরিবারের "Lepidocephalichthys" গণের একটি স্বাদুপানির মাছ।
এই প্রজাতির মাছ বাংলাদেশ এবং ভারতে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনো হুমকির সম্মুখীন নয়।
ব্যবস্থা

ব্যবস্থা, সংস্থান, সংশ্রয় বা তন্ত্র বলতে সাধারণ অর্থে পরস্পরের সাথে সম্পর্কযুক্ত ও পরস্পরের উপর নির্ভরশীল একাধিক উপাদান বা অংশ মিলে গঠিত একটি মিশ্র ও জটিল সমগ্রকে বোঝায়। প্রতিটি ব্যবস্থাকে এর উপাদান, গঠন, উদ্দেশ্য, কার্যকারিতা, স্থানগত সীমানা, সময়গত সীমানা, বেষ্টনকারী ও প্রভাবিতকারী পরিবেশ, ইত্যাদি দ্বারা বর্ণনা করা যায়।
ইংরেজিতে "সিস্টেম" (System) পরিভাষাটি দিয়ে সাধারণত উপরের বিভিন্ন উদাহরণে ব্যবহৃত "ব্যবস্থাঃ-কে বোঝানো হলেও অনেক সময় এটি দিয়ে সুসংগঠিত ও সুপ্রতিষ্ঠিত কোণও কার্যপ্রণালীকে (Procedure, "প্রোসিডিউর") বোঝায়। সেক্ষেত্রে বাংলাতে "কার্যপ্রণালী", "প্রণালী" বা "পদ্ধতি" পরিভাষাগুলি ব্যবহৃত হয়। যেমন - লিখন পদ্ধতি (Writing system)।
আবার অনেক সময় শ্রেণীকরণ, প্রতীকীকরণ বা ছকে বিন্যস্তকরণের পন্থা বা ধরনকেও ইংরেজিতে "সিস্টেম" বলা হয়, এবং এগুলিকে সচরাচর বাংলায় "পদ্ধতি" বলা হয়। যেমন - শ্রেণীকরণ পদ্ধতি, দশমিক পদ্ধতি, সংখ্যা পদ্ধতি, ইত্যাদি।
বাংলা ভাষায় কখনও কখনও "ব্যবস্থা" বলতে কোনও সমস্যা সমাধানের জন্য গৃহীত পদক্ষেপকে বোঝায়। যেমন- "সরকার সন্ত্রাসবাদের বিরুদ্ধে ব্যবস্থা নিয়েছে।"
গাজিয়াবাদ জংশন রেলওয়ে স্টেশন

গাজিয়াবাদ রেলওয়ে স্টেশনটি ভারতের হাওড়া–দিল্লি প্রধান লাইন এর কানপুর-দিল্লি বিভাগ এ অবস্থিত৷ এর মধ্য আরও রয়েছে হাওড়া-গয়া-দিল্লি লাইন এবং নয়া দিল্লি-মুরাদাবাদ-লখনৌ লাইন৷ এটি ভারতের উত্তর প্রদেশের গাজিয়াবাদ জেলায় অবস্থিত৷ রেলওয়ে স্টেশনটি গাজিয়াবাদ জেলার যোগাযোগ ব্যবস্থাকে সুদৃঢ় করেছে৷
ইস্ট ইন্ডিয়ান রেলওয়ে কোম্পানির হাওড়া-দিল্লি লাইনে ট্রেন চলাচল শুরু হয় ১৮৬৬ সালে৷
মিরাত এবং দিল্লির মধ্যকার রেলওয়ে লাইন ১৮৬৪ সালে নির্মিত হয়৷
সিন্ধ, পাঞ্জাব এবং দিল্লি রেলওয়ে ১৮৭০ সালে ৪৮৩ কিলোমিটার (৩০০ মাইল) দীর্ঘ অমৃতসর-আমবালা-শাহরানপুর-ঘাজিয়াবাদ লাইন নির্মাণ সম্পূর্ণ করে, যা দিল্লিকে মুলতান(যা বর্তমানে পাকিস্তানে) এর সাথে সংযুক্ত করে৷
অপরদিকে গাজিয়াবাদ-মুরাদাবাদ লাইনটি অযোধ্যা এবং রোহিলখান্ড রেলওয়ে কর্তৃক ১৯০০ সালে নির্মিত হয়৷
টানডা-আলিগড়-ঘাজিয়াবাদ সেক্টর ১৯৭৫-৭৬ সালে এবং ঘাজিয়াবাদ-নিজামুদ্দিন-নয়া দিল্লি-দিল্লি সেক্টর ১৯৭৬-৭৭ সালে বিদ্যুৎচালিতকরণ করা হয়৷
১৪০ কিলোমিটার (৮৭ মাইল) দীর্ঘ গাজিয়াবাদ-মুরাদাবাদ লাইন ২০১৬ সালের জানুয়ারিতে সম্পূর্ণভাবে বিদ্যুৎচালিতকরণ করা হয়৷ অপরদিকে গাজিয়াবাদ-মিরাত-মুজাফফরনগর-শাহরানপুর-রোরকি-হরিদ্বার লাইনটি ২০১৬ সালের মার্চ মাসে বিদ্যুৎচালিতকরণ করা হয়৷
ঘাজিয়াবাদ হতে ন্যাশনাল ক্যাপিটাল রিজিওন এ নিয়মিতভাবে লোকাল ইলেকট্রিক ট্রেন চলাচল করে থাকে৷ এক্ষেত্রে চলাচলকারী ট্রেনগুলোর অতিক্রান্ত দূরত্ব যথাক্রমে: নয়া দিল্লি রেলওয়ে স্টেশন(২৬ কিলোমিটার), পুরাতন দিল্লি রেলওয়ে স্টেশন(২০ কিলোমিটার), হযরত নিযামুদ্দিন রেলওয়ে স্টেশন(২৬ কিলোমিটার) এবং আনন্দ বিহার রেলওয়ে স্টেশন(১৩ কিলোমিটার)৷
নিয়মিতভাবে যে স্থানীয় ট্রেনগুলো চলাচল করে থাকে, সেগুলো হল ইএমইউ, এমইএমইউ, প্যাসেঞ্জার ইত্যাদি৷ এ ট্রেনগুলো ভোর সকালে যাত্রা শুরু করে এবং মধ্যরাত পর্যন্ত চলাচল করে থাকে৷
ঘাজিয়াবাদ স্টেশনে যাত্রীদের জন্য যে সকল সুবিধা বিদ্যমান রয়েছে, সেগুলো হল- ওয়েটিং রূম, ওয়াটার কুলার, খাঁটি নিরামিষভোজী রেস্টুরেন্ট, রিফ্রেশমেন্ট কক্ষ, বুক স্টল, কম্পিউটারাইজড রিজার্ভেশন অফিস এবং টেলিফোন বুথ৷
ঘাজিয়াবাদ ইলেকট্রিক লোকো শেড দিল্লি এলাকায় সার্ভিস প্রদান করে থাকে৷ এটি ভারতের দ্রুতগামী লোকোমোটিভগুলোর সার্ভিস প্রদান ও রক্ষণাবেক্ষণ করে থাকে৷ এ লোকোমোটিভগুলোর বেশিরভাগই রাজধানী, শতাব্দী এবং দুরন্ত এক্সপ্রেস ট্রেনগুলোতে ব্যবহৃত হয়ে থাকে৷ ২০০৮ সাল অনুযায়ী এটিতে ৪৭ ডাব্লিউএপি-১ লোকো রয়েছে৷ এছাড়াও এটিতে সংযুক্ত রয়েছে ডাব্লিউএএম-৪, ডাব্লিউএপি-৪, ডাব্লিউএপি-৪, ডাব্লিউএপি-৭ এবং ডাব্লিউএজি-৫এইচএ লোকো৷
কল্পসার প্রকল্প

কাল্পসার প্রকল্প 
হল ভারতের গুজরাত সরকার-এর একটি বাঁধ নির্মাণের প্রকল্প।এই প্রকল্পে গুজরাত সরকার খাম্বাত উপসাগর-এর মাঝ বারাবর বাঁধ নির্মাণের পরিকল্পনা নিয়েছে।এই বাঁধটি দীর্ঘ হবে।বাঁধটি সাধু জলের ভান্ডার হিসাবে ব্যবহৃত হবে।এই জল উপসাগরের পার্শবর্তী গুজরাতের জেলা যেমন ভাবনগর জেলাতে পাঠানো হবে পানীয় জল হিসাবে।বাঁধটি নির্মাণ হলে গুজরাতের দক্ষিণ অংশের সঙ্গে সৌরাষ্ট্র-এর যোগাযোগ সহজ হবে।বাঁধের উপর ১০ লেনের দ্বিমুখি একটি সড়ক নির্মিত হবে।এই বাধে বায়ু শক্তি থেকে বিদ্যুৎ কেন্দ্র নির্মাণ হবে ।৫,৮৮০ মেগাওয়াড বিদ্যুৎ উৎপাদিৎ হবে।
বাঁধটি পশ্চিমে ভাবনগরের উত্তরের অংশ থেকে পূর্বে বারুচ জেলার ধয়েজ পর্যন্ত ৬৪ কিমি বাধ নির্মিত হবে।
খাম্বাত উপসাগরের তিন দিক গুজরাত রাজ্যের উপকূল অবস্থিত।এই উপসাগরে নর্মদা ,সবরমতি ,মাহি, ধাদার এবং সৌরষ্ট্র অঞ্চলের বহু নদী পতিত হয়েছে।বাধ নির্মাণ শেষ হলে এই বাধের মধ্যে নদী গুলি সাধু জল উপসাগরে বয়ে আনবে ।ফলে সাগরের লবণাক্ত জল ধীরে ধীরে সাধু জলে পরিনত হবে।এই জল সৌরাষ্ট্রের বিভিন্ন জেলায় পানীয় জল হিসাবে ব্যবহৃত হবে প্ররিস্রুত করার পর।এর ফলে গুজরাতের পানীয় জলের সমস্যায় সমাধান হবে।এই উপসাগরের জল বহু শিল্পক্ষেত্রেও ব্যবহার করা যাবে।ফলে গুজরাত রাজ্যের একট বিরাট অর্থনৈতিক পরিবর্তন হবে।
মঞ্জুর আহমেদ

মঞ্জুর আহমেদ (জন্ম: ১৯৫২) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
মনজুর আহমেদের জন্ম ঢাকায়। তার বাবার নাম আবদুস সুলতান মল্লিক এবং মায়ের নাম মনিরুননেসা বেগম। তার স্ত্রীর নাম গুলশান মঞ্জুর। তাদের দুই ছেলে। 
১৯৭০-৭১ সালে পাকিস্তান বিমানবাহিনীতে যোগদানের অপেক্ষায় ছিলেন মঞ্জুর আহমেদ। মুক্তিযুদ্ধ শুরু হলে যুদ্ধে যোগ দেন। প্রথমে ২ নম্বর সেক্টরের অধীনে যুদ্ধ করেন। মে মাসে মুহুরী নদীর এক সেতু ধ্বংসে প্রত্যক্ষভাবে অংশ নেন তিনি। এরপর পাকিস্তান সেনাবাহিনী সম্পর্কে খবর সংগ্রহের জন্য চট্টগ্রামে যান। জুন মাসে তাকে প্রথম বাংলাদেশ ওয়ার কোর্সে অন্তর্ভুক্ত করা হয়। প্রশিক্ষণ শেষে নিয়মিত মুক্তিবাহিনীর তৃতীয় ইস্টবেঙ্গল রেজিমেন্টের অধীনে ছাতক, রাধানগর ও গোয়াইনঘাট আক্রমণে অংশ নেন।
১৯৭১ সালে সেখানে ছিল পাকিস্তানি সেনাবাহিনীর শক্ত এক প্রতিরক্ষা অবস্থান ছিলো সিলেট জেলার অন্তর্গত গোয়াইনঘাট এলাকায়। গোয়াইনঘাট উপজেলাকে দুই ভাগে বিভক্ত করেছে সুরমা নদী। ছাতক অপারেশনের পর নিয়মিত মুক্তিবাহিনীর তৃতীয় ইস্ট বেঙ্গল রেজিমেন্ট গোয়াইনঘাট আক্রমণের জন্য সমবেত হয় ৫ নম্বর সেক্টরের হেডকোয়ার্টারে। লেংগুরা গ্রামের দক্ষিণে ব্রিজহেড তৈরির মাধ্যমে নদী অতিক্রম করে পাকিস্তানি সেনাবাহিনীর পূর্বপাড়ের প্রতিরক্ষা অবস্থানে আক্রমণ পরিচালনার দায়িত্বে থাকে আলফা কোম্পানি। ওই কোম্পানির নেতৃত্বে ছিলেন মঞ্জুর আহমেদ। মধ্যরাতে মঞ্জুর আহমেদ শত্রু পাকিস্তান সেনাবাহিনীর অবস্থানের কাছাকাছি সহযোদ্ধাদের নিয়ে অবস্থান নিতে থাকলেন। শেষ রাতের দিকে পাকিস্তান সেনাবাহিনী মুক্তিযোদ্ধাদের ওপর আকস্মিক আক্রমণ চালায়। মুক্তিযোদ্ধারা প্রথমে কিছুটা বিপর্যস্ত হয়ে পড়লেও মঞ্জুর আহমেদের প্রচেষ্টায় দ্রুত সংগঠিত হয়ে পাল্টা আক্রমণ চালাল। প্রচণ্ড যুদ্ধ শুরু হয়ে গেল। দুপুরের পর পাকিস্তানি আক্রমণের প্রচণ্ডতা আরও বেড়ে গেল। মঞ্জুর আহমেদ এতে বিচলিত না হয়ে বীরত্বের সঙ্গে তার দলের নেতৃত্ব দিতে থাকলেন। তার সাহসিকতায় মুক্তিযোদ্ধাদের মনোবল আরও বেড়ে যায়। 
পূর্ব পরিকল্পনা অনুযায়ী তারা ২৩ অক্টোবর রাতে সেখানে প্রতিরক্ষা অবস্থান নেন। কিন্তু স্থানীয় সহযোগীদের মাধ্যমে পাকিস্তান সেনাবাহিনী তাদের উপস্থিতির খবর পেয়ে যায়। ২৪ অক্টোবর ভোর আনুমানিক সাড়ে পাঁচটার দিকে আকস্মিকভাবে আক্রমণ চালায় মুক্তিযোদ্ধাদের ওপর। সে সময় মুক্তিযোদ্ধারা পরিখা খনন করে প্রতিরক্ষা অবস্থান তৈরি করছিলেন। মুক্তিযোদ্ধারা এতে কিছুটা বিপর্যস্ত হয়ে পড়েন। এ সময় মঞ্জুর আহমেদ সাহসিকতার সঙ্গে নেতৃত্ব দিয়ে মুক্তিযোদ্ধাদের পুনরায় সংগঠিত করে পাকিস্তানি সেনাদের ওপর পাল্টা আক্রমণ চালান। দুপুরের পর হেলিকপ্টারযোগে পাকিস্তান সেনাবাহিনীর নতুন দল এসে শক্তি বৃদ্ধি করে। সন্ধ্যা পর্যন্ত মুক্তিযোদ্ধাদের সঙ্গে পাকিস্তানি সেনাদের আক্রমণ-পাল্টা আক্রমণ চলে। পুরো গোয়াইনঘাট এলাকা রক্তক্ষয়ী যুদ্ধক্ষেত্রে রূপ নেয়। কোনো কোনো স্থানে হাতাহাতি যুদ্ধ হয়। পাকিস্তানি সেনাদের ফায়ার পাওয়ার এতই বেশি ছিল যে মুক্তিযোদ্ধাদের পক্ষে কোনো একটি অবস্থানেও টিকে থাকা সম্ভব ছিল না। তার পরও তারা সাহসিকতার সঙ্গে যুদ্ধ করেন।
ভিডিওটেলিফোনি

ভিডিওটেলিফোনি এমন একটা প্রযুক্তি যার মাধ্যমে দু বা ততোধিক লোক একই সাথে ভিডিও এবং অডিও আদান-প্রধানের মাধ্যমে সরাসরি কথা বলেতে পারে। এই প্রযুক্তিতে সবাই সবাইকে দেখতে পারে এবং সবাই সবার কথা শুনতেও পারে।
এই প্রযুক্তি এখন সরকারি কাজ হতে শিক্ষা ক্ষেত্রে, চিকিৎসা ক্ষেত্রে, সরাসরি খবর সরবারহের ক্ষেত্রে, খেলাধুলাসহ আরও বিভিন্ন জাগায় ব্যবহার হচ্ছে। অনেক স্থানে যারা বধির বা কানে শুনে অথবা কথা বলতে পারেনা তাদেরকে সাইন ভাষায় এই প্রযুক্তিতে শিক্ষাদান করানো হয়। ভিডিওটেলিফোনির মাধ্যমে এখন বিচার কার্যক্রমও সম্পন্ন করা হয়। 
একে বলা হয় ই-কোর্ট, এই ক্ষেত্রে বিচারক তার জায়গায় বসেই বিচার প্রার্থীদের এবং আসামিদের দেখতে পারেন ও তাদের সাথে কথা বলতে পারেন। এমনকি সরকার তার গণভবনে বসেই বিভিন্ন এলাকার মানুষদের সাথে কথা বলেন এবং তাদের সমস্যার সমাধানের প্রয়োজনীয় প্রদক্ষেপ নিতে পারেন।
মরিচা পুঁইয়া

মরিচা পুঁইয়া (বৈজ্ঞানিক নাম: "Lepidocephalichthys guntea") (ইংরেজি: peppered loach বা Guntea loach) হচ্ছে Cobitidae পরিবারের "Lepidocephalichthys" গণের একটি স্বাদুপানির মাছ।
এই প্রজাতির মাছ বাংলাদেশ, উত্তর ভারত, পাকিস্তান, নেপাল এবং থাইল্যান্ডে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনো হুমকির সম্মুখীন নয়।
উড়োজাহাজ ও নভোযান রপ্তানি অনুযায়ী দেশের তালিকা

নিচের তালিকাটি হচ্ছে উড়োজাহাজ, হেলিকপ্টার, এবং নভোযান রপ্তানিকারক দেশ গুলোর তালিকা। তথ্যটি ২০১২ এর, অর্থের পরিমাণ মিলিয়ন মার্কিন ডলার-এ দেখানো হলো। তথ্যটি দি অভজারবেটরী অফ ইকোনমিক কমপ্লেক্সিটি কর্তৃক প্রদত্ত। সম্প্রতি সেরা বিশটি দেশ তালিকায় রয়েছে৷
লোকতাক পুঁইয়া

লোকতাক পুঁইয়া (বৈজ্ঞানিক নাম: "Lepidocephalichthys irrorata") (ইংরেজি: loktak loach) হচ্ছে Cobitidae পরিবারের "Lepidocephalichthys" গণের একটি স্বাদুপানির মাছ।
এই প্রজাতির মাছ বাংলাদেশ এবং ভারতে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
লবণ উৎপাদন অনুযায়ী দেশের তালিকা

এটি হচ্ছে দেশ অনুযায়ী লবণ উৎপাদন তালিকা। লবণের শীর্ষ ৫ উৎপাদক রাষ্ট্র হলো, চীন , মার্কিন যুক্তরাষ্ট্র, ভারত ,জার্মানি এবং কানাডা ।
প্রথম তালিকাটিতে রয়েছে ব্রিটিশ ভূতাত্ত্বিক জরিপ (বিজিএস) এর প্রদত্ত তথ্য।
দ্বিতীয় তালিকাটিতে রয়েছে মার্কিন যুক্তরাষ্ট্র ভূতাত্ত্বিক জরিপ (ইউএসজিএস) এর প্রদত্ত তথ্য।
বিষয়শ্রেণী অনুযায়ী পুনঃনির্দেশ দিতে শিরোনামের ছোট ত্রিভুজগুলোতে ক্লিক করুন।
খানকাহ্‌-ই-মউলা

খাঁনকাহ্‌-ই-মউলা শুধু খাঁনকাহ্‌ নামে পরিচিত, একটি মসজিদ এবং সাইয়াদ-উল-আউলিয়া সাইয়্যেদ আলী হামাদানি মাজারটি ভারতের জম্মু ও কাশ্মীর রাজ্যের পুরনো শ্রীনগরের ঝিলাম নদীর ডানতীরে অবস্থিত, যা ফতেহ্ কাদাল ও যায়না কাদাল দুটি সেতুর মধ্যবর্তীতে অবস্থিত। এটি প্রথম নির্মিত হয় ১৩৯৫ খ্রিষ্টাব্দতে, এটি কাশ্মীর উপত্যকার প্রাচীনতম মসজিদের মধ্যে একটি। এটির উল্লেখ মুঘল সম্রাট জাহাঙ্গীরও করেছিলেন।
গোয়ালপাড়া পুঁইয়া

গোয়ালপাড়া পুঁইয়া (বৈজ্ঞানিক নাম: "Neoeucirrhichthys maydelli") (ইংরেজি: Goalpara Loach) হচ্ছে Cobitidae পরিবারের "Neoeucirrhichthys" গণের একটি স্বাদুপানির মাছ।
এই প্রজাতির মাছ বাংলাদেশ, ভারত, চীন এবং নেপালে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
কলি পুঁইয়া

কলি লোচ পুঁইয়া (বৈজ্ঞানিক নাম: "Pangio pangia") (ইংরেজি: Pangio coolie-loach) হচ্ছে Cobitidae পরিবারের "Pangio" গণের একটি স্বাদুপানির মাছ।
এই প্রজাতির মাছ বাংলাদেশ, ভারত এবং মায়ানমারে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনো হুমকির সম্মুখীন নয়।
পাহাড়ি পুঁইয়া

পাহাড়ি পুঁইয়া (বৈজ্ঞানিক নাম: "Canthophrys gongota") (ইংরেজি: gongota loach) হচ্ছে Cobitidae পরিবারের "Canthophrys" গণের একটি স্বাদুপানির মাছ।
এই প্রজাতির মাছ বাংলাদেশ, ভারত এবং নেপালে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনো হুমকির সম্মুখীন নয়।
হানাবাড়ী

হানাবাড়ী ১৯৫২ সালের একটি রহস্যকাহিনী মূলক সাদা-কালো বাংলা চলচ্চিত্র। এই সিনেমাটির কাহিনীকার ও পরিচালক ছিলেন প্রেমেন্দ্র মিত্র। মিত্রানী লিমিটেডের ব্যানারে এই ছবির সঙ্গীত পরিচালক হলেন পবিত্র চট্টোপাধ্যায়।
কাহিনী শুরু হয় একটি হানাবাড়ির ভয়ংকর ঘটনা দিয়ে যেখানে দেখা যায় একজন তরুন যার নাম জয়ন্ত নির্জন রাস্তা দিয়ে ছুটে পালিয়ে আসছে। সে রাস্তার পার্শ্ববর্তী একটি বাড়িতে ঢোকে যার মালিক শ্রীমন্তবাবু। শ্রীমন্ত একাই থাকেন এবং তিনি পেশায় শিল্পী ও ভাস্কর। তিনি জয়ন্তকে আশ্রয় দেন। জয়ন্ত স্থানীয় থানায় জানায় যে ওই হানাবাড়িতে সে গাড়ি খারাপ হয়ে গেলে রাতটুকু আশ্রয়ের জন্যে ঢুকে একটি বিরাট বনমানুষের মুখোমুখি হয়েছিল। পুলিশ ইন্সপেক্টর বলেন যে ভুতুড়ে ব্যাপারে তাদের কিছু করার নেই। জয়ন্ত কলকাতায় ফিরে খোঁজ নেয় ও জানতে পারে তারই পূর্ব পরিচিত একজন ডায়মন্ড হারবার রোডের সেই বাড়িটি কিনেছেন এবং শীঘ্রই সেই বাড়িতে দুই ভাগ্নী ললিতা ও নমিতাকে নিয়ে তাদের মামাবাবু সেখানে বসবাসের জন্যে যাচ্ছেন। রহস্য ভেদ করার জন্যে ও মামাবাবুদের নিরাপত্তা দিতে জয়ন্ত সেখানে থাকতে শুরু করে। সেই বাড়িতে হঠাৎ হঠাৎ এক ভিখারি ঢুকে পড়ে ভিক্ষা চায়, এবং রহস্যজনক কিছু মানুষ আশেপাশে খোঁজ খবর নেয়। বাড়ি জমি বিক্রয়ের অফিসে নাগ ও বাগ নামের দুই ব্যক্তির কাছে এক অচেনা ব্যক্তি খোঁজ নিতে আসে যে ওই হানাবাড়িটি বিক্রি আছে কিনা। সেই অচেনা ব্যক্তি কদিন পরেই খুন হয়ে যায়। এর মধ্যে বাড়ির ভেতরেই বনমানুষ টিকে কয়েকবার দেখা যায়। শ্রীমন্ত, জয়ন্ত ও পুলিশের গুলিতে সে আহত হলেও তাকে পাওয়া যায়না। মামাবাবু বাড়ির গুপ্ত কুঠুরি থেকে আবিষ্কার করেন একটি নকশা যা তিনি দেন শ্রীমন্তকে। জয়ন্ত জানতে পারে যে নকশাটি গুপ্তধনের যার জন্যে সকলে এই বাড়ির দিকে নজর দিচ্ছে। এক রাত্রে অজ্ঞাত আততায়ী আক্রমণে মামাবাবু মারাত্মক আহত হন। পুলিশ জয়ন্তকে গ্রেপ্তার করে এই অভিযোগে। কিন্তু শেষ পর্যন্ত আসল অপরাধী ধরা পড়ে। জানা যায় ভিখারি বেশি বাউণ্ডুলে লোকটি আসলে গোয়েন্দা অফিসার।
লাল পিরানহা

লাল পিরানহা (বৈজ্ঞানিক নাম: "Pygocentrus nattereri") (ইংরেজি: red-bellied piranha বা red pirahna) হচ্ছে Characidae পরিবারের "Pygocentrus" গণের একটি স্বাদুপানির মাছ।
এই প্রজাতির মাছ দক্ষিণ আমেরিকার আমাজন অববাহিকা, প্যারাগুয়ে এবং প্যারানা নদীর অববাহিকা, উত্তর-পূর্ব ব্রাজিলের উপকূলীয় নদীসমূহ এবং ইসকুবো নদীর পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি অন্তর্ভুক্ত নয়।
পিরাপিটিংগা

পিরাপিটিংগা (বৈজ্ঞানিক নাম: "Piaractus brachypomus") (ইংরেজি: pirapitinga) হচ্ছে Serrasalmidae পরিবারের "Piaractus" গণের একটি স্বাদুপানির মাছ।
এই প্রজাতির মাছ দক্ষিণ আমেরিকার আমাজন এবং ওরিনকো নদীর অববাহিকায় বেশি পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনো হুমকির সম্মুখীন নয়।
মাহি বাজাজ সাগর বাঁধ

মাহি বাজাজ সাগর বাঁধ হল ভারতের রাজস্থান রাজ্যের বানসয়ারা জেলায় একটি নদী বাঁধ।বাঁধটি মাহি নদীতে নির্মাণ করা হয়েছে। বাঁধটি ১৯৭২-১৯৮৩ সালের মধ্যে নির্মাণ করা হয়। এটি জল সরবরাহ ও জলবিদ্যুৎ উৎপাদনের লক্ষে নির্মাণ করা হয়েছে।এই বাঁধ রাজস্থানের দ্বিতীয় বৃহত্তম বাঁধ। বাঁধটি শ্রী জামনালা বাজাজ -এর নামে উৎসর্গ করা হয়েছে।
বাঁধটি থেকে মোট ১৪০ মেগাওয়াট বিদ্যুৎ উৎপাদিত হয়।.
তিস্তা টেংরা

তিস্তা টেংরা বা তিস্তা বাতাসি (বৈজ্ঞানিক নাম: "Batasio batasio") (ইংরেজি: Tista Batasio) হচ্ছে Bagridae পরিবারের "Batasio" গণের একটি স্বাদুপানির মাছ।
এই প্রজাতির মাছ বাংলাদেশ, ভারত এবং নেপালে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনো হুমকির সম্মুখীন নয়।
মুজাফফারাবাদ

মুজাফফারাবাদ হল পাকিস্তানের আজাদ জম্মু কাশ্মীরের রাজধানী ও মিরপুরের পর দ্বিতীয় বৃহত্তম শহর।
শহরটি মুজাফফারাবাদ জেলায় ঝেলুম ও নীলুম নদীর তীরে অবস্থিত। এ জেলার পশ্চিমে খাইবার পাখতুনখোয়া এবং পূর্বে ভারতীয় কাশ্মীরের কুপওয়ারা জেলা ও বারমূলা জেলা, দক্ষিণে নীলুম জেলা অবস্থিত।
মুজাফ্ফরাবাদ শহর আজাদ জম্মু কাশ্মীর এলএ ২৬ এর অন্তর্গত।
১৬৪৬ সালে কাশ্মীরের চাক সাম্রাজ্যের শাসক সুলতান মুজাফ্ফর খান কর্তৃক শহরটি প্রতিষ্ঠিত হয়। তিনি একই বছর মুঘল আগ্রাসন বন্ধ করার জন্য মুজাফ্ফরাবাদ লাল দুর্গের কাজও সমাপ্ত করেন।
মুজাফ্ফরাবাদের মানুষ বিভিন্ন আঞ্চলিক ভাষায় কথা বলে, যেমন পাহাড়ি, ছাচি, গোজরি, পাঞ্জাবি, কাশ্মীরি প্রভৃতি। এছাড়াও উর্দু, সিনা, বাল্টি ভাষায়ও কথা বলে।
১৯৯৮ সালের আদমশুমারী অনুযায়ী মু্াফ্ফরাবাদের মোট জনসংখ্যা ৭২৫০০০ জন, এবং ১৯৯৯ সালের প্রকল্প অনুসারে ৭৪১০০০ জন।
মুজাফ্ফরাবাদ শহর একটি পৌর কাউন্সিল দ্বারা শাসিত হয়। মুজাফ্ফরাবাদ শহরে একটি মাত্র প্রাদেশিক আইনসভার আসন রয়েছে, আর এটি হল আজাদ জম্মু কাশ্মীর এলএ ২৬।
মুজাফ্ফরাবাদ পাকিস্তানের অন্যান্য শহরের সাথে প্রধানত সড়ক পথেই সংযুক্ত। এখানে একটি অভ্যন্তরীণ বিমানবন্দর রয়েছে, কিন্তু তা থেকে কোনো উড্ডয়ন পরিচালিত হয় না। ২০০৫ সালের ভূমিকম্পে বিমানবন্দরের ব্যাপক ক্ষতি হয়।
এখানে কোনো রেলওয়ে স্টেশন নেই, এর সবচেয়ে নিকটবর্তী রেলওয়ে স্টেশন হল মুরী, যা পাকিস্তানের পাঞ্জাবের রাওলাপিন্ডি জেলায় অবস্থিত এবং আন্তর্জাতিক সীমানার অপারে ভারতীয় জম্মু কাশ্মীরের বারামুল্লা।
অরুণাচল প্রদেশ সরকার

অরুনচল প্রদেশ সরকার ভারতের অরুণাচল প্রদেশ রাজ্য ও তার ২০টি জেলার সর্বোচ্চ শাসনতান্ত্রিক কর্তৃপক্ষ। এটি অরুণাচল প্রদেশে রাজ্য সরকার বা স্থানীয় নামে রাজ্য সরকার নামেও পরিচিত। রাজ্যপাল সহ একটি শাসনবিভাগ, একটি আইনবিভাগ ও একটি
বিচারবিভাগ নিয়ে এই সরকার গঠিত। ভারতের অন্যান্য রাজ্যগুলির মতোই, রাজ্যের সাংবিধানিক প্রধান রাজ্যপাল কেন্দ্রীয় সরকারের সুপারিশ অনুসারে রাষ্ট্রপতি কর্তৃক নির্বাচিত হন। তবে তার পদটি মূলত আনুষ্ঠানিক।
মুখ্যমন্ত্রী সরকারের প্রধান, এবং তার হাতেই রাজ্যের প্রকৃত শাসনক্ষমতা ন্যস্ত থাকে। ইটানগর অরুণাচল প্রদেশের রাজধানী এবং এখানেই রাজ্যের আইনসভা বিধানসভা ও সচিবালয় মহাকরণ অবস্থিত।
গোহাটি হাইকোর্ট আসামের গোহাটিতে অবস্থিত। এর এক্তিয়ারভুক্ত এলাকা হল সমগ্র অরুণাচল প্রদেশ অরুণাচল প্রদেশের বর্তমান বিধানসভা এককক্ষবিশিষ্ট। বর্তমানে এক সদস্য সংখ্যা ৬০ । এঁরা বিধায়ক নামে পরিচিত। বিধায়করা প্রতি পাঁচ বছরের জন্য অরুণাচল প্রদেশের জনগণ কর্তৃক সরাসরি নির্বাচিত হন।
ক্যামেরা অবস্কিউরা

ফোটোগ্রাফিক ক্যামেরা অগ্রদূত হিসেবে ক্যামেরা অবস্কিউরা ছিল। এর উদ্ভাবক আরব বিজ্ঞানী ইবনে আল হাইথাম। ক্যামেরা অবস্কিউরা (ল্যাটিন "অন্ধকার রুমে জন্য ") হলো প্রাকৃতিক অপটিক্যাল প্রপঞ্চ যেটি একটি পর্দার অন্য দিকে একটি দৃশ্যের যখন একটি চিত্র দেখা দেয় (বা উদাহরণস্বরূপ একটি প্রাচীর) এটি ইমেজ পর্দায় একটি ছোট গর্তের মাধ্যমে অভিক্ষিপ্ত ঘটে এবং একটি উল্টানো ইমেজ ফর্ম (বাম থেকে ডানে এবং উলটাইয়া) একটি পৃষ্ঠের বিপরীত দিকে দেখা যায়। এই নীতির প্রাচীনতম জ্ঞাত রেকর্ডের বিবরণ দিয়েছেন হান চীনা দার্শনিক মযি (ca. 470 to ca. 391 BC). মযি বর্তমানে দাবি করেন ক্যামেরা অবস্কিউরা ইমেজ উল্টানো হয় কারণ আলো তার উৎস থেকে সোজা লাইনে ভ্রমণ করে। ১১তম শতাব্দীতে আরব পদার্থবিদ ইবনে আল-হাইসাম (আলহাজেন) পরীক্ষা-নিরীক্ষা সহ একটি অন্ধকার রুমে একটা ছোট ফুটো দিয়ে আলো দিয়ে, অপটিক্স সম্পর্কে খুব প্রভাবশালী বই লিখেছিলেন।
একটি খোলা প্রাচীরে একটি লেন্স ব্যবহার করা হয়েছে বা একটি অন্ধকার রুমে বদ্ধ জানালায় ঝিলমিল চিত্র তুলে ধরার জন্য অঙ্কন এইড এর সাহায্যে প্রায় ১৫৫০ পিছনে প্রকল্প চিত্র আঁকা হয়েছে। ১৭তম শতাব্দীর পর থেকে তাঁবু এবং বাক্সে বহনীয় ক্যামেরা অবস্কিউরা ডিভাইসের একটি অঙ্কন এইড হিসাবে ব্যবহার করা হয়।
ফোটোগ্রাফিক প্রসেস উদ্ভাবনের পূর্বে তাদের ক্যামেরায় ধারণকৃত ছবি সংরক্ষণ করার কোন উপায় ছিল। নিকটতম ক্যামেরাগুলো রুম মাপের ছিল, যেটাতে এক বা একাধিক মানুষের জন্য জায়গা ছিল; এটি ধীরে ধীরে বিবর্তিত হয়ে আরও সংক্ষিপ্ত মডেলে পরিণত হয়েছে। নিপসে'স এর সময় পোর্টেবল বক্স ক্যামেরা অবস্কিউরা দ্বারা ফোটোগ্রাফির জন্য সহজলভ্য ছিল। ১৬৮৫ সালে সর্বপ্রথম ইয়োহান যাহ্ন একটি ক্যামেরা কল্পনা করেন যেটি ফোটোগ্রাফির জন্য ছোট এবং হালকা হবে যদিও এটা প্রায় ১৫০ বছর আগে একটি অ্যাপ্লিকেশন সম্ভব ছিল।
জয়সলমের জেলা

জয়সলমের জেলা হল ভারতের রাজস্থান রাজ্যের একটি জেলা ও পর্যটন কেন্দ্র। এই জেলার সদর দপ্তর জয়সলমেরশহরে অবস্থিত এবং এটি এই জেলার একটি গুরুত্বপূর্ণ পর্যটন শহর। শহরটি গোল্ডেন সিটি বা স্বর্ণ শহর নামে পরিচিত। ২০১১ সালের হিসাবে জেলাটিতে মোট জন সংখ্যা ৬ লক্ষ ৭২ হাজার জন বসবাস করে।
জেলাটি রাজস্থানের রাজধানী জয়পুর থেকে প্রায় ৫৫৭ কিলোমিটার পশ্চিমে অবস্থিত। এই জেলাটি পাকিস্তান সীমান্তবর্তী। এই জেলায় ভারত-পাকিস্তান অন্তর্জাতিক সীমান্ত রয়েছে ৪৪৭ কিমি।
এই জেলাটি মোট ৩ টি মহকুমায় বিভক্ত। মহকুমা তিনটি হল - জৈসলমের মহকুমা, পোকরান মহকুমা ও ফাতেগড় মহকুমা
জেলাটিতে মোট ৭৭৪ টি গ্রাম রয়েছে এবং এই গ্রাম গুলি ১২৮ টি গ্রাম পঞ্চায়েতের অন্তর্গত। জেলার দুটি নগর পরিষদ রয়েছে একটি হল জৈসলমের ও অপরটি পোকরান।
জেলাটি মরু অঞ্চলে অবস্থিত। এখানে গরমের সময় সর্বোচ্চ তাপমাত্রা হয় ৪৯ ডিগ্রি সেলসিয়স ও সর্বনিম্ন ২৫° সেলসিয়াস। শীতের সময় সর্বোচ্চ ৩° সেলসিয়াস ও সর্বনিম্ন ৫° সেলসিয়াস। এখানের বছরে গড় বৃষ্টিপাত হয় ২০৯ মিলিমিটার। এই জেলার প্রধান শহর জৈসলমেরে সর্বকালীন সর্বোচ্চ তাপমাত্রা হয়ছিল ; সর্বোকালীন সর্বনিম্ন তাপমাত্রা .
বিন্দু সুব্রমনিয়ম

বিন্দু সুব্রমনিয়ম একজন ভারতীয়/আমেরিকান গায়িকা, গীতিকার ও পিয়ানোবোদক। উনি বেহালাবাদক ডাঃ. এল. সুব্রমনিয়মের মেয়ে, গায়িকা কবিতা কৃষ্ণমূর্তির সত-মেয়ে ও বেহালাবাদক অ্যাম্বি সুব্রমনিয়মের দিদি। উনি ১২ বছর বয়স থেকে অনুষ্ঠান করছেন এবং জর্জ ডিউক, স্টানলি ক্লারক, বিলি কোভাম, ল্যারি করিয়েল, পণ্ডিত যশরাজ, পঙ্কজ উদাস, হরিহরণ প্রমূখ বিশিষ্ঠ শিল্পীদের সাথে কাজ করেছেন।
২০১১ সালে তার প্রথম অ্যালবাম ভারতে প্রকাশিত হয়েছিল । যা সেরা পপ রক অ্যালবামের জন্য জিমা অ্যাওয়ার্ডে মনোনীত হয়েছিলেন। ২০১০ এর শুরুর দিকে তিনি এই সংঘের সদস্য ছিলেন।. তিনি সেরা ফিউশন অ্যালবামের জন্য গিমা পুরস্কার পেয়েছিলেন। তিনি লক্ষ্মীনারায়ণ গ্লোবাল মিউজিক ফেস্টিভ্যালে নিয়মিত অংশগ্রহণকারী । বিলবোর্ড বিশ্ব গান প্রতিযোগিতায় তিনি ভাল পর্যালোচনা পেয়েছেন এবং ইউনিসং আন্তর্জাতিক গানের প্রতিযোগিতার ফাইনাল ছিলেন ।
২০১২ সালে তিনি জেনারেল নেক্সট অ্যাচিভার্স অ্যাওয়ার্ডের জন্য ১২ জন মনোনীত প্রার্থীর একজন নির্বাচিত হয়েছিলেন ।
তিনি ক্যালিফোর্নিয়ার লস অ্যাঞ্জেলেসে সীতা সুব্রমনিয়ম হিসেবে জন্মগ্রহণ করেন। বেহালার শিল্পী এল.সুব্রামনিয়াম এবং কণ্ঠশিল্পী বিজয়শ্রী সুব্রমনিয়ামএর মেয়ে হিসেবে। তাঁর দুই ভাই বেহালা বাদক অম্বি সুব্রামনিয়ম এবং ডাঃ নারায়ণ সুব্রমনিয়ম - মাথা ও ঘাড়ের টিউমার বিশেষজ্ঞ, লেখক এবং সংগীতশিল্পী। তিনি তার মায়ের মৃত্যুর পর ১৯৯৬ সালে পরিবার নিয়ে ভারতের বেঙ্গালুরুতে চলে আসেন। তার বাবা ১৯৯৯ সালে বলিউডের প্লেব্যাক গায়িকা কবিতা কৃষ্ণমূর্তিকে বিয়ে করেছিলেন।
তিনি আইনীভাবে ২০০৯ সালে সীতা থেকে নাম পরিবর্তন করে বিন্দু রাখেন।
বিন্দু স্বরথামার প্রধান বেহালাবিদ সঞ্জীব নায়ককে বিয়ে করেছেন। ২০১১ সালে তাঁর এক মেয়ে মাহাতী সুব্রামণিয়ম জন্মগ্রহণ করে। সে ২০১৩ সালে তাঁর প্রথম একক সংগীত রেকর্ড করে।
বামন টেংরা

বামন টেংরা (বৈজ্ঞানিক নাম: "Batasio tengana") (ইংরেজি: Dwarf Catfish) হচ্ছে Bagridae পরিবারের "Batasio" গণের একটি স্বাদুপানির মাছ।
এই প্রজাতির মাছ বাংলাদেশ, ভারত এবং নেপালে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত।
মোহিনী চৌধুরী

মোহিনী চৌধুরী (৫ সেপ্টেম্বর, ১৯২০ - ২১ মে ১৯৮৭) একজন খ্যাতনামা বাঙালি কবি, গীতিকার ও চিত্র পরিচালক।
তার জন্ম অধুনা বাংলাদেশের গোপালগঞ্জ জেলার কোটালিপাড়ায়। পিতা মতিলাল চৌধুরী ইংরেজ আমলে সরকারি ডাক বিভাগে কাজ নিয়ে দীর্ঘদিন মেসোপটেমিয়ায় ছিলেন; মাতা গোলাপকামিনীদেবী। কলকাতার রিপন স্কুল (সুরেন্দ্রনাথ কলেজ) থেকে বিশেষ কৃতিত্বের সাথে ম্যাট্রিক পাশ করেন ও ওখান থেকেই আই. এস. সি পাশ করে বি. এস. সি তে ভর্তি হন। গানের প্রতি নেশায় বি.এস. সি পরীক্ষা অসমাপ্ত রেখে গান লেখার সাথে যুক্ত হন। ১৯৪০ সালে কলকাতা জিপিও তে চাকরিতে যোগদান করেন। তিনি আট বছর মাত্র এই চাকরিতে ছিলেন।
১৯৪৩ খৃষ্টাব্দ থেকে গ্রামোফোন রেডিও সিনেমার গীতিকার হিসেবে তার কর্মজীবন শুরু হয়। 'রাজকুমারী ওলো, নয়নপাতা খোলো,সোনার টিয়া ডাকছে গাছে ওই বুঝি ভোর হল' মোহিনী চৌধুরীর প্রথম গানের রেকর্ড। গানটি গাইলেন কুসুম গোস্বামী কমল দাশগুপ্তর সুরে। শৈলজানন্দ মুখোপাধ্যায়ের 'অভিনয় নয়' ছায়াছবিতে প্রথম গান লেখার সুযোগ পেলে তার সুনাম ছড়িয়ে পড়ে। জিপিও'র চাকরিতে ইস্তফা দিয়ে সর্বক্ষনের জন্যে গানের জগতে মনোনিবেশ করেন। "রায়চৌধুরী, ঘুমিয়ে আছে গ্রাম, রংবেরঙ, সন্ধ্যাবেলার রূপকথা, একই গ্রামের ছেলে, ব্লাইন্ড লেন" ইত্যাদি ছবিতে সহকারী চিত্রপরিচালনার কাজ করেন এবং গান লেখেন। তার পরিচালিত ও প্রযোজিত ছবি সাধনা আর্থিক ক্ষতির সম্মুখীন হলে তিনি বিজ্ঞানী ও সাংসদ মেঘনাদ সাহার অধীনে সংসদীয় সচিবের চাকরি করেন কিছুকাল। ১৯৫৪ সালে শিল্পপতি ডি. এন ভট্টাচার্যের একান্ত সচিব হিসেবে কাজ করতে থাকেন। পরে প্রাইভেটে বি.এ পাশ করেন। ১৯৭১ সালে ডি.এন ভট্টাচার্যের ব্যবসা বিপর্যয় ঘটলে তার ১৭ বছরের চাকরিটি চলে যায়। শেষ জীবনে আর্থিক দুর্গতির সম্মুখীন হন এই জনপ্রিয় গীতিকার। গ্রামোফোন রেকর্ড ও সবাক চলচ্চিত্রে তার অজস্র গান শ্রোতাদের ভেতর খুব জনপ্রিয় হয়েছিল। যার কিছু আজো বাঙালির মুখে মুখে ফেরে।" '"মুক্তির মন্দির সোপানতলে কত প্রাণ হলো বলিদান' নামক দেশাত্মবোধক গানটির জন্যে তিনি খ্যাতি ও সুনামের অধিকারী হয়েছিলেন। এই গানটির সুরকার ছিলেন কৃষ্ণচন্দ্র দে।
গায়ক জগন্ময় মিত্র ও সুরকার কমল দাশগুপ্ত-র সঙ্গে মোহিনীবাবুর কথা। কয়েকটি গান জনপ্রিয় হল ।
মোহিনী চৌধুরির ১০১ তম জন্মশতবর্ষে তার পরিবারের সদস্যরা তার ১০১টি গানের সংকলন - মোহিনী চৌধুরী ১০১ গানে গানে প্রকাশ করেন। 
গীতিকার মোহিনী চৌধুরী মারা যান ২১ মে, ১৯৮৭ খৃষ্টাব্দে।
https://www.anandabazar.com/rabibashoriyo/remembering-lyricist-mohini-chowdhury-1.1074456
লান্টানা

লান্টানা বা পুটুস বা ছত্রা হল ভারবেনা বা ভারবেনাস পরিবারভূক্ত একটি ফুলের প্রজাতি, এর উদ্ভিদতাত্ত্বিক নাম হল Lantana camara এবং এর আদি নিবাস ক্রান্তীয় আমেরিকা। বর্তমানে এশিয়ার বাংলাদেশ ও ভারতসহ সর্বত্রই পাওয়া যায়। এটি বাংলাদেশে বনফুল ভারতে পুটুস, আর একটি বাংলা নাম ভূতভৈরবী, মালয়েশিয়ায় big-sage, ক্যারিবিয়ান অঞ্চলে wild-sage, red-sage, white-sage এবং দক্ষিণ আফ্রিকায় tickberry, নামে পরিচিত।
বর্তমানে লান্টানা বাগানের সাজানোর জন্য রোপণ করা হয়। এটি ক্রান্তীয় মধ্য ও দক্ষিণ আমেরিকা সহ পৃথিবীর ৫০টিরও বেশি দেশে ছড়িয়ে পড়েছে। ইউরোপে ওলন্দাজদের কর্তৃক লান্টানা চাষ করা হয়। এশিয়া ও ওশেনিয়ায় এটি অতি দ্রুত ছড়িয়ে পড়েছে এবং এখানে এখনো একটি আগাছা হিসাবে বেশি পরিচিত। গোয়ায় এই ফুলটি পর্তুগিজেরা প্রথম নিয়ে আসে। রায়মুনিয়া ফুলের ছত্রমঞ্জরী দেখতে খুব সুন্দর। এর ফুলে নানারকম প্রজাপতি দেখা যায়। প্রথমে ফুল হাল্কা হলুদ রঙের হয়, ‘ক্যারোটিন’ থাকার কারণে। এ সময় ফুলে পরাগায়ন হয় এবং পরাগায়নের পরেই মধুভাণ্ড শেষ হয়ে যায় এবং ফুলের রং বদলাতে থাকে।
"লান্টানা উদ্ভিদের" ডালপালা আসবাবপত্র নির্মাণে ব্যবহার করা হয়েছে, যেমন চেয়ার এবং টেবিল; তবে এর প্রধান ব্যবহার ভেষজ উদ্ভিদ হিসেবে ও শোভাবর্ধক হিসেবে।
ভারতে পরিচালিত গবেষণায় দেখা গেছে যে, "ল্যান্টানার" পাতায় অ্যান্টিমাইক্রোবিয়াল, ছত্রাকনাশক এবং কীটনাশক গুণাগুণ বিদ্যমান । 'লান্টেনা" ক্যান্সার, ত্বকের চুলকানি, কুষ্ঠরোগ, চিকেন পক্স, হাম, হাঁপানি, আলসারসহ বিভিন্ন রোগের চিকিৎসার জন্য ঐতিহ্যগতভাবে ভেষজ ওষুধে ব্যবহার করা হয়েছে। "
"লান্টেনা"'উদ্ভিদের নির্যাস ইঁদুরের গ্যাস্ট্রিক আলসার বৃদ্ধি কমাতে সহায়তা করে। উদ্ভিদের নির্যাস ব্রাজিলে শ্বাসতন্ত্র সংক্রমণের চিকিৎসার জন্যও ব্যবহার করা হয়েছে।
"Lantana camara" বা "ল্যান্টানা" খুব সহজেই জন্মায় এবং অল্প পরিচর্যায় বেঁচে থাকতে পারে বলে ডাচ অভিযাত্রীরা নতুন বিশ্ব থেকে একে প্রথম ইউরোপে নিয়ে এসেছিল শোভাবর্ধক উদ্ভিদ হিসাবে ব্যবহারের জন্য যা পরবর্তীতে পরিচিত শোভাবর্ধক হিসেবে জায়গা দখল করে নেয়। " লান্টানা" প্রজাপতি এবং পাখিদেরও আকর্ষণ করে এবং প্রায়শই প্রজাপতি বাগানে ব্যবহৃত হয়। শোভাবর্ধক হিসাবে, "লান্টানা" প্রায়শই ঠাণ্ডা জলবায়ুতে বাড়ির ভিতরে বা সংরক্ষণাগারে রোপন করা হয়, তবে পর্যাপ্ত আশ্রয় পেলে এটি বাগানও গড়ে তুলতে পারে। 
অনেক প্রজাপতির প্রজাতি 'লান্টেনা' উদ্ভিদের ফুলের মধু খায়। Papilio homerus", প্রজাতিটি পশ্চিম গোলার্ধের বৃহত্তম প্রজাপতি, খাদ্য হিসাবে ফুলের মধু খাওয়ার জন্য পরিচিত। এক ধরনের জাম্পিং স্পাইডার "Evarcha culicivora" এর সাথে "লান্টেনার" একটি বিশেষ সম্পর্ক আছে। এই জাম্পিং স্পাইডারগুলো খাবারের জন্য ফুলের অমৃত গ্রহণ করে এবং বিয়ের জন্য লান্টেনাকে পছন্দের একটি স্থান হিসাবে বিবেচনা করে।
গাড়ি রপ্তানি অনুযায়ী দেশের তালিকা

নিচের তালিকাটি হচ্ছে গাড়ি রপ্তানিকারক দেশ গুলোর তালিকা।তথ্যটি ২০১২ এর, অর্থের পরিমাণ মিলিয়ন মার্কিন ডলার-এ দেখানো হলো। তথ্যটি দি অভজারভেটরী অফ ইকোনমিক কমপ্লেক্সিটি কর্তৃক প্রদত্ত। সম্প্রতি সেরা বিশটি দেশ তালিকায় রয়েছে৷
গাং টেংরা

গাং টেংরা বা আরোয়ারী বা ঘাগলা (বৈজ্ঞানিক নাম: "Hemibagrus menoda") (ইংরেজি: Menoda catfish) হচ্ছে Bagridae পরিবারের "Hemibagrus" গণের একটি স্বাদুপানির মাছ।
এই প্রজাতির মাছ বাংলাদেশ, ভারত, নেপাল এবং মায়ানমারে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনো হুমকির সম্মুখীন নয়।
কেরালা টেংরা

কেরালা টেংরা (বৈজ্ঞানিক নাম: "Mystus armatus") (ইংরেজি: Kerala Mystus) হচ্ছে Bagridae পরিবারের "Mystus" গণের একটি স্বাদুপানির মাছ।
এই প্রজাতির মাছ বাংলাদেশ, ভারত, মায়ানমারে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
গুঞ্জা পাইকান

গুঞ্জা পাইকান (বৈজ্ঞানিক নাম: "Mooreana trichoneura(Felder)") এক প্রজাতির ছোট আকারের প্রজাপতি যার শরীর ও ডানা খয়রি-বাদামী রঙের এবং এদের পিছনের ডানায় চওড়া হলুদ পটি দেখা যায়। এরা ‘হেসপেরায়িডি’ গোত্রের এবং 'পায়ারজিনি' উপগোত্রের সদস্য।
গুঞ্জা পাইকান এর প্রসারিত অবস্থায় ডানার আকার ৪০-৪৫ মিলিমিটার দৈর্ঘের হয়।
ভারতে প্রাপ্ত গুঞ্জা পাইকান এর উপপ্রজাতি হল-
ভারতে সিকিম থেকে অরুণাচল প্রদেশ, ভুটান, বাংলাদেশ, মায়ানমার এর বিভিন্ন অঞ্চলে এদের দেখা যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
এর ডানার উপরিপৃষ্ঠ কালচে বাদামী বর্নের। সামনের ডানার উপরিভাগের বর্হিঃঅর্ধে কিছু সংখ্যক সাদা কাঁচের মতো ছোপ এবং ডোরা দাগ রয়েছে। পিছনের ডানার উপরিপৃষ্ঠে একসারি কালো গোঁজের মতো আকৃতি বিশিষ্ট ডিসকাল ছোপ বিদ্যমান এবং টর্নাস অংশ হলুদ রংগের। নিচের ডানার নীম্নতল ভীষন রকম হলদে সাদা।
এরা দ্রুত ওড়ে। সাধারনত এদের পাতার নিচের তলে ডানা মেলে বসে থাকতে দেখা যায়। ডানা বন্ধ অবস্থায় এদের খুব কম দেখা যায়। গুঞ্জা পাইকানরা ২৫০০ফুট উচ্চতা পর্যন্ত দেখা যায় এবং এরা নিচু ঝপ-ঝাড় ও জঙ্গল পছন্দ করে। অনেকসময় পাখীর বিষ্ঠার উপর এরা বসে থাকে। তবে ফুলের মধুর প্রতি আসক্তি কম।
গুলসা টেংরা

গুলসা টেংরা (বৈজ্ঞানিক নাম: "Mystus bleekeri") (ইংরেজি: Day's Mystus) হচ্ছে Bagridae পরিবারের "Mystus" গণের একটি স্বাদুপানির মাছ।স্থানীয় নাম গুইল্লা টেংরা, লাইট্ট টেংরা।
পিঠের অংশ বাঁকা এবং দেহ চাপানো।লম্বা কাঁটাযুক্ত পৃষ্ঠ এবং পাখনা থাকে। শরীরের রঙ সবুজাভ ধূসর এবং নিচের দিকটা হালকা।শিরদাঁড়া রেখা বরাবর ডোঁরা দেখা যায়।সর্বোচ্চ ৪৩ সেমি পর্যন্ত লম্বা হয়।
এই প্রজাতির মাছ বাংলাদেশ, ভারত, নেপাল, পাকিস্তান, মায়ানমার, ভুটান, ইন্দোনেশিয়া,শ্রীলঙ্কাতে পাওয়া যায়।
এ মাছ সাধারণত মাংসাশী।তবে প্রকৃতিতে এরা জলজ পোকা, মশার লার্ভা,ক্ষুদ্রাকার চিংড়ি, পচা জৈব পদার্থ খেতে পছন্দ করে।
এক বছর বয়সে প্রজনন উপযোগী হয়ে যায়। মে থেকে আগষ্ট মাস প্রজনন মৌসুম হলেও জুন-জুলাই মাসে এরা সর্বোচ্চ প্রজনন করে থাকে। একটি প্রাপ্ত বয়স্ক মাছ এক মৌসুমে গড়ে প্রায় ১৩,০০০-৩৯,০০০ পর্যন্ত ডিম দেয়।ডিমগুলো সাগুদানার মতো আঠালো এবং ক্রিম বর্ণের।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনো হুমকির সম্মুখীন নয়।
কাবাশী টেংরা

কাবাশী টেংরা বা গাঙ্গেয় টেংরা (বৈজ্ঞানিক নাম: "Mystus cavasius") (ইংরেজি: Gangrtis Mystus) হচ্ছে Bagridae পরিবারের "Mystus" গণের একটি স্বাদুপানির মাছ।
এই প্রজাতির মাছ বাংলাদেশ, ভারত, পাকিস্তান, নেপাল, শ্রীলঙ্কা, মায়ানমার এবং থাইল্যান্ডে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে আশংকাজনক হিসেবে বিবেচিত।
এএইচ৪১

এএইচ৪১ হল দক্ষিণ এশিয়ার একটি মহাসড়ক। এই মহাসড়কটি সম্পূর্ণ ভাবে বাংলাদেশে অবস্থিত। মহাসড়কটি চট্টগ্রাম বিভাগের টেকনাফ থেকে শুরু হয়ে খুলনা বিভাগ-এর মংলা পর্যন্ত গেছে। এই মহাসড়কটি মোট দীর্ঘ। এই মহাসড়ক বাংলাদেশের দুটি ব্যস্ততম সমুদ্র বন্দর চট্টগ্রাম ও মংলাকে যুক্ত করেছে।
এই মহাসড়কটি এএইচ১ ও এএইচ২ মহাসড়কের সঙ্গে অনেক স্থানে একই পথ ব্যবহার করেছে।
হইগেনের নীতি

তরঙ্গ যখন কোন সরু রন্ধ্র (তরঙ্গদৈর্ঘের চেয়ে ছোট) এর মধ্য দিয়ে যায় তখন কিছুটা বেঁকে যায় এবং জ্যামিতিক ছায়া উৎপন্ন করে। তরঙ্গের এই ধর্ম অপবর্তন (Diffraction) নামে পরিচিত।
সরু রন্ধ্রে তরঙ্গের এই ধর্ম ব্যাখ্যা করার জন্য ক্রিস্টিয়ান হাইগেনস একটি নীতি প্রস্তাব করেন যা হাইগেনের নীতি নামে পরিচিত।
"প্রাথমিক তরঙ্গমুখের (wavefront) প্রতিটি বিন্দু এক একটি গৌণ গোলাকার ছোট তরঙ্গের(wavelets) উৎস এবং প্রতিটি প্রাথমিক তরঙ্গমুখ ঐ ছোট গোলাকার তরঙ্গগুলোর সমষ্টি। এই ছোট তরঙ্গগুলো প্রাথমিক তরঙ্গের সমান বেগ ও কম্পাঙ্ক নিয়ে অগ্রসর হয়।"
হাইগেনের নীতির ব্যখ্যাঃ
সাধারনত আলো সরল পথে চলে এবং আলোর একটি ছোট অংশ পর্দার D (চিত্র-০১) তে দৃশ্যমান হয়। যদি রন্ধ্রটি আরো সরু (তরঙ্গদৈর্ঘের চেয়ে ছোট) হয় তাহলে আলো কিছুটা ছড়িয়ে যায়।
পর্দাটি সরিয়ে একটি ফটোগ্রাফিক প্লেট স্থাপন করা হলে চিত্র-০১ এর মতো চিত্র পাওয়া যায়। ফটোগ্রাফিক প্লেটের ছবিটি সবচেয়ে বেশি প্রগাড় হবে সোজা মধ্যবিন্দু D তে। কোণ যতই বৃদ্ধি পাবে ততই এর প্রগাড়তা কমতে থাকে, যেমন - C ও E বিন্দু।
নুনা টেংরা

নুনা টেংরা (বৈজ্ঞানিক নাম: "Mystus gulio") (ইংরেজি: Long Whiskers Catfish) হচ্ছে Bagridae পরিবারের "Mystus" গণের একটি স্বাদুপানির মাছ।
দেহ লম্বা এবং চাপা। মাথা অবতল, এর উপরিতল খসখসে ও দানাযুক্ত। দেহের উপরদিকে বাদামী কিন্তু নিচের দিকে সাদা।।
বাংলাদেশ, ভারত, শ্রীলঙ্কা, মালয়েশিয়া, ইন্দোনেশিয়া, ফিলিপাইন, মায়ানমার, পাকিস্তান, নেপাল, ভিয়েতনামের অভ্যন্তরীণ জলাশয়ে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
বাজুরী টেংরা

বাজুরী টেংরা (বৈজ্ঞানিক নাম: " Mystus tengara") (ইংরেজি: Pearl Catfish) হচ্ছে Bagridae পরিবারের "Mystus" গণের একটি স্বাদুপানির মাছ।
দেহ লম্বা এবং কিছুটা চাপা। মাথা অবনত, ক্রমান্বয়ে সামনের দিকে গোল। পার্শ্বদিকে ৪ থেকে ৫ টি ঢেউয়ের মত গাঢ় বাদামী থেকে সবুজাভ-কালো ডোরা বিদ্যমান। ঘাড়ের উপর কালো দাগ থাকে।
বাংলাদেশ, পাকিস্তান, ভারত, নেপাল অঞ্চলে পাওয়া যায়। পাকিস্তানে ইন্দাচ সমতল এবং পাহাড়ি অঞ্চল, উত্তর ভারত পর্যন্ত বিস্তৃত।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনো হুমকির সম্মুখীন নয়।
কম্পিউটার রপ্তানি অনুযায়ী দেশের তালিকা

নিচের তালিকাটি হচ্ছে কম্পিউটার রপ্তানিকারক দেশ গুলোর তালিকা। তথ্যটি ২০১২ এর , অর্থের পরিমাণ মিলিয়ন মার্কিন ডলার-এ দেখানো হলো। তথ্যটি দি অভজারভেটরী অফ ইকোনমিক কমপ্লেক্সিটি কর্তৃক প্রদত্ত । সম্প্রতি সেরা পনেরোটি দেশ তালিকায় রয়েছে ৷
অভজারভেটরী অফ ইকোনমিক কমপ্লেক্সিটি - যেসব দেশ কম্পিউটার রপ্তানি করে। (২০১২)
রমিজ উদ্দীন

শহীদ রমিজ উদ্দীন (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
রমিজ উদ্দীনের স্মৃতি সংরক্ষণ ও মুক্তিযুদ্ধে অসামান্য অবদান পালন করার জন্য ১৯৯৮ সালে বাংলাদেশ সেনাবাহিনীর তৎকালীন সেনা প্রধান জেনারেল মোস্তাফিজুর রহমান(বীর প্রতীক) রাজধানী ঢাকার ঢাকা ক্যান্টনমেন্টে তার নাম অনুসারে "শহীদ বীর বিক্রম রমিজ উদ্দিন ক্যান্টনমেন্ট কলেজ" স্থাপন করেন। অত্র কলেজটি "ক্যান্টনমেন্ট বোর্ড, ঢাকা" এর তত্ত্বাবধানে পরিচালিত হয়। কলেজটিতে বর্তমানে ১ম ও ২য় বর্ষে বিজ্ঞান, ব্যবসায় শিক্ষা এবং মানবিক বিভাগে মোট ২০০০ জন ছাত্র-ছাত্রী পড়াশোনা করছে।
শহীদ রমিজ উদ্দীনের জন্ম হবিগঞ্জ জেলার শায়েস্তাগঞ্জ উপজেলার জগন্নাথপুর গ্রামে। তার বাবার নাম পানাউল্যাহ এবং মায়ের নাম হাজেরা খাতুন। তার স্ত্রীর নাম জোবেদা খাতুন। তার এক ছেলে। 
১৯৭১ সালে কৃষিকাজ করতেন রমিজ উদ্দীন। তবে তার মুজাহিদ ট্রেনিং নেওয়া ছিল। পাকিস্তান সেনাবাহিনীর দ্বিতীয় ইস্ট বেঙ্গল রেজিমেন্টের সঙ্গে তিনি সংযুক্ত ছিলেন। মুক্তিযুদ্ধ শুরু হলে যুদ্ধে যোগ দেন। তখন তার স্ত্রী সাত মাসের অন্তঃসত্ত্বা ছিলেন। মুক্তিযুদ্ধ শুরু হওয়ার বছর খানেক আগে তিনি বিয়ে করেন।
১৯৭১ সালের ১৬ মে হবিগঞ্জ জেলার চুনারুঘাট উপজেলার অন্তর্গত বালুমারা ফরেস্ট এলাকায় পাকিস্তান সেনাবাহিনীর ক্যাম্প স্থাপন করা হয়। হবিগঞ্জ শহরের নিয়ন্ত্রণ নেওয়ার পর ১ বা ২ মে শায়েস্তাগঞ্জের খোয়াই নদীর তীরে রেললাইনের পাশে একটি ক্যাম্প স্থাপন করার পরও বালুমারা ফরেস্ট অফিসসহ আশপাশের কিছু এলাকা মুক্তিযোদ্ধাদের দখলে ছিল। ফরেস্ট অফিসে ছিল মুক্তিযোদ্ধাদের এলাকা। এদিকে পাকিস্তানি সেনারা বালুমারা এলাকায় তখনো আক্রমণ না চালালেও মুক্ত এলাকার তথ্য সংগ্রহ শুরু করে। মুক্ত এলাকায় নিয়মিত চর পাঠাতে থাকে। পাকিস্তানিদের এক সহযোগীর নাম ছিল তমাই মহালদার। সে মুক্ত এলাকায় গোপনে এসে তথ্য সংগ্রহ করে পাকিস্তানিদের কাছে পৌঁছে দিত। মুক্তিযোদ্ধারা তাকে একদিন আটক করে এবং প্রাণদণ্ড দেয়। মুক্ত এলাকায় ছিলেন রমিজ উদ্দীনসহ ২২ জনের একদল মুক্তিযোদ্ধা। তারা ক্ষুদ্র ক্ষুদ্র দলে বিভক্ত হয়ে মুক্ত এলাকার সীমান্তে প্রতিরক্ষা অবস্থান নিয়ে থাকতেন। মুক্ত এলাকার সীমান্তে টহল দিচ্ছেন রমিজ উদ্দীনসহ তিন মুক্তিযোদ্ধা। হঠাৎ তাঁদের আক্রমণ করল একদল পাকিস্তানি সেনা। মুক্তিযোদ্ধারা দেখলেন, পাকিস্তানি সেনারা তাঁদের চারদিক থেকে ঘেরাও করছে। রমিজ উদ্দীন বিচলিত না হয়ে সাহসিকতার সঙ্গে পাকিস্তানি সেনাদের মোকাবিলা করতে থাকলেন। তার মাথায় তখন শুধু একটাই চিন্তা, সহযোদ্ধাদের বাঁচাতে হবে। কিন্তু বেশিক্ষণ লড়াই করতে পারলেন না। শত শত গুলি ছুটে আসছে তার দিকে। গুলিতে ঝাঁঝরা হয়ে গেল তার শরীর। সেদিন রমিজ উদ্দীন দুজন সহযোদ্ধাকে নিয়ে মুক্ত এলাকার যে স্থানে টহলে ছিলেন, সেই স্থান দিয়ে পাকিস্তানি সেনারা প্রবেশ করে তাঁদের ঘেরাও করে। আকস্মিক অ্যামবুশে পড়ে রমিজ উদ্দীনের দুই সহযোদ্ধা হতবিহ্বল হয়ে পড়েন। তারা পশ্চাদপসরণের চেষ্টা করতে থাকেন। কিন্তু রমিজ উদ্দীন বিচলিত না হয়ে পাকিস্তানি সেনাদের সঙ্গে লড়াই করতে থাকেন। তিনি একাই লড়াই করে দুই সহযোদ্ধা ও পেছনে মূল শিবিরে থাকা সহযোদ্ধাদের পশ্চাদপসরণ করার সুযোগ করে দেন। তার সাহসিকতা ও বীরত্বে রক্ষা পায় ২১ জন সহযোদ্ধার প্রাণ। কিন্তু তিনি পাকিস্তানি সেনাদের গুলিতে শহীদ হন।
মিরপুর, আজাদ কাশ্মীর

মিরপুর (উর্দু, পাঞ্জাবি: مِيرپُور) পাকিস্তান শাসিত আজাদ কাশ্মীরের বৃহত্তম শহর ও মিরপুর জেলার সদর। শহরটি নতুন মিরপুর শহর নামেই বেশি পরিচিত।
বর্তমানের মিরপুর অঞ্চলটি দক্ষিণ এশিয়ায় আগ্রাসন এবং এ অঞ্চলে বহিরাগতদের আক্রমণ ও বিজয়ে সর্বদা একটি প্রধান চৌরাস্তা হয়ে দাঁড়িয়েছিল এবং সময়ের সাথে সাথে বিভিন্ন সাম্রাজ্যের একটি অংশ গঠন করেছিল যার মধ্যে রয়েছে আলেকজান্ডার, গন্ধার রাজ্য, মৌর্য সাম্রাজ্য, কুশন সাম্রাজ্য, গজনি সালতানাত, দিল্লি সালতানাত এবং মুগল সাম্রাজ্য অন্যতম।
মিরপুর শহরটি ১৬৪০ খ্রিস্টাব্দ বা ১০৫০ হিজরীর দিকে ঘাখরের প্রধান মিরন শাহ গাজী প্রতিষ্ঠিত করেছিলেন।
শিক্ষার মাধ্যম হিসাবে ইংরেজি ভাষার ব্যবহার এখানে ব্যাপক। কিছুদিন আগে মিরপুর তথা আজাদ কাশ্মীরের উচ্চ শিক্ষার জন্য একটিমাত্র প্রতিষ্ঠান (আজাদ জম্মু ও কাশ্মীর বিশ্ববিদ্যালয় মুজাফ্ফরাবাদ) ছিল। কিন্তু গত এক দশক ধরে এখানে শিক্ষা ক্ষেত্রে ব্যাপক উন্নতি হয়েছে, প্রতিষ্ঠিত হয়েছে মিরপুর বিজ্ঞান ও প্রযুক্তি বিশ্ববিদ্যালয়, অ্যাকসন কলেজ অব হেল্থ সায়েন্স (ফার্মেসি কলেজ), মোহতারা বেনজির ভুট্টো শহীদ মেডিকেল কলেজ।
মিরপুরে যোগাযোগের ক্ষেতে স্বল্প ভ্রমণের জন্য সিএনজি চালিত অটোরিকশা খুবই জনপ্রিয়। মিরপুরের সাথে আজাদ কাশ্মীরের অন্য গুরুত্বপূর্ণ শহর ভিমবার, জাটলান, কোটলি খইরাত্তা এবং পাকিস্তানের অন্যতম শহর গুজরাত, ঝেলুম, লাহোর ও রাওলাপিন্ডির সাথে সড়ক যোগাযোগ রয়েছে। মিরপুরে কোন রেলওয়ে লাইন বা রেলস্টেশন নাই। সবচেয়ে নিকটতম রেলস্টেশন হল মঙ্গলা রেলস্টেশন।